Na temelju članka 46., stavka 1., točke 1. Zakona o turističkim zajednicama i promicanju hrvatskog turizma („Narodne novine“ NN 52/19.), Statuta Turističke zajednice Splitsko-dalmatinske županije i Uredbe Komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na *de minimis* potpore (SL EU L 352/2013), te temeljem Programa rada za 2023. godinu, Turistička zajednica Splitsko-dalmatinske županije objavljuje

**JAVNI POZIV**

 **Za dodjelu potpore događanjima i manifestacijama u 2023. godini**

**I. Predmet Javnog poziva**

Programom rada Turističke zajednice Splitsko-dalmatinske županije za 2023. godinu pod stavkom *2.4. Podrška razvoju turističkih događanja* planirana su sredstva namijenjena za sufinanciranje manifestacija i događanja na području Splitsko-dalmatinske županije.

Potpore sukladno ovom Programu, TZSDŽ će dodjeljivati sukladno Uredbi Komisije (EU) 1407/13 od 18. prosinca 2013. godine o primjeni članka 107. i 108. Ugovora o funkcioniranju Europske unije na *de minimis* potpore ( dalje: Uredba Komisije 1407/2013).

*Obrazloženje*

*Visina potpore koja se dodjeljuje jednom Korisniku može iznositi najviše 200.000 EUR (dvjestotisuća eura), u kunskoj protuvrijednosti po srednjem tečaju Hrvatske narodne banke koji vrijedi na dan kada korisnik stekne zakonsko pravo na primanje potpore, tijekom bilo kojeg razdoblja od 3 (tri) fiskalne godine.*

Korisnik potpore dužan je TZSDŽ, kao davatelju potpore, dostaviti potpisanu i ovjerenu izjavu o svim državnim potporama i *de minimis* potporama koje je isti koristio u tekućoj i prethodne (2) dvije fiskalne godine, a koje je dobio od svih davatelja državne potpore neovisno o razini (državna, EU fondovi, regionalna, lokalna) kako se ne bi premašile gornje granice.

Predmet Javnog poziva je dodjela bespovratnih novčanih sredstava Turističke zajednice Splitsko-dalmatinske županije (dalje u tekstu: TZSDŽ) za manifestacije od lokalnog, regionalnog, nacionalnog i/ili međunarodnog značaja kao motiva dolaska turista u destinaciju, a koje doprinose slijedećim ciljevima:

* Brandiranju destinacije na specifičan, autentičan način
* Promociji tradicije kroz razvoj eno i gastro ponude,
* Promociji dalmatinskog stila života
* Očuvanju kulturne i povijesne baštine,
* Podizanju kvalitete i količine turističke ponude,
* Razvoju kongresnog, kulturnog, aktivnog, ruralnog i ostalih selektivnih oblika turizma
* Razvoju sadržaja koji omogućavaju poboljšavanje kvalitete i produženju turističke sezone,
* Povećanju turističke i ugostiteljske ponude

Sredstva potpore odobravat će se za organizaciju i realizaciju:

**I. Lokalnih, županijskih, nacionalnih i međunarodnih događanja na području Splitsko-dalmatinske županije, i to:**

1. Kulturnih manifestacija,
2. Tradicionalnih manifestacija
3. Zabavnih manifestacija,
4. Sportskih/out door manifestacija
5. Eno-gastronomskih manifestacija,
6. Ostalih manifestacija

**Minimalan iznos sredstava dodijeljen po jednoj manifestaciji iznosi 500,00 eur , dok najveći mogući dodijeljen iznos po manifestaciji iznosi 4.000,00 eur.**

**II. Namjena sredstava**

Bespovratna sredstva potpore mogu se dodijeliti i koristiti isključivo za manifestacije koje se održavaju u 2023. godini na području Splitsko-dalmatinske županije. Sredstva su namijenjena za sufinanciranje troškova nabave roba i usluga za neposrednu realizaciju manifestacija i to:

* najam opreme (audio i vizualna tehnika, pozornica i sl.)
* nabava radnog/potrošnog materijala vezanog za organizaciju događanja
* najam prostora za održavanje događanja
* najam prijevoznih sredstava u svrhu prijevoza organizatora i izvođača vezan uz organizaciju događanja
* troškove smještaja, putne troškove izvođača i vanjskih suradnika
* honorare (temeljem ugovora) izvođača i vanjskih suradnika
* zakup medijskog prostora i/ili troškove promocije događanja u destinaciji i inozemstvu (studijska putovanja stranih novinara, posebne prezentacije i događanja u suradnji s predstavništvima HTZ- a u inozemstvu, medijska promocija i dr.)
* izradu promotivnih i informativnih materijala (prospekti, karte, CD, DVD, filmovi i dr.)
* usluge zaštitarske službe
* druge troškove neposredne organizacije događanja, koje TZSDŽ smatra opravdanim.

**Kandidature koje su podnesene u 2022. godini, a kojima su dodijeljena sredstva no ista nisu opravdali u zadanom roku, odnosno nisu podnijeli zahtjev za isplatom niti podnijeli ostalu popratnu dokumentaciju NEMAJU PRAVO PODNOŠENJA PRIJAVE ZA 2023. godinu.**

**Bespovratna sredstva potpore ne mogu se dodijeliti i koristiti za:**

* Kupnju nekretnina (objekata i zemljišta) i prijevoznih sredstava
* Troškove redovnog poslovanja organizatora manifestacije (plaće i ostala primanja zaposlenih, troškove prijevoza i putovanja zaposlenih, studijska putovanja, pokriće gubitaka, poreze i doprinose, kamate na kredite, carinske i uvozne pristojbe ili bilo koje druge naknade),
* Izradu studija, elaborata, projektne i druge dokumentacije,
* Sve druge troškove koji nisu vezani za realizaciju kandidirane manifestacije.
* Troškove promocije na vlastitim kanalima

**III. Korisnici sredstava**

Za sredstva potpore mogu se kandidirati pravne i fizičke osobe (dalje u tekstu: Organizator) i to:

* + trgovačka društva
	+ obrti
	+ zadruge
	+ javne ustanove
	+ ustanove u kulturi
	+ umjetničke organizacije
	+ jedinice lokalne i regionalne samouprave
	+ turističke zajednice
	+ udruge.

Prijave se mogu poslati za sufinanciranje događanja/manifestacija koji će se provoditi tijekom 2023. godine. Svaki organizator ima pravo na ovaj poziv poslati najviše dvije (2) prijave za sufinanciranje određenog događanja/manifestacije.

**Za potpore se ne mogu kandidirati Organizatori koji su dužnici plaćanja turističke pristojbe i/ili članarine, te koji nisu platili sve dospjele porezne obveze i obveze za mirovinsko i zdravstveno osiguranje.**

U slučaju Udruga osnovni uvjet za odabir događanja/manifestacija je usklađenost neprofitne organizacije sa Zakonom o financijskom poslovanju i računovodstvu neprofitnih organizacija (NN 121/14), a ukoliko se radi o udruzi i sa Zakonom o udrugama (NN 74/14).

**IV. Prihvatljivost troškova**

TZSDŽ može Organizatoru odobriti potporu do 50% opravdanih/prihvatljivih troškova manifestacije.

**V. Kriteriji za odobravanje potpora TZSDŽ su:**

* Značaj manifestacije/projekta (turistički razvoj)
* Snaga tradicije /godine održavanja
* Održivi razvoj svih dijelova Županije
* Vremenski period održavanja manifestacije/projekta
* Udio vlastitih sredstava
* Ukupna vrijednost manifestacije
* Medijska pokrivenost (lokalna, nacionalna, međunarodna)
* Posebna promocija selektivnih oblika turizma
* Uvođenje novih vrijednosti

**VI. Potrebna dokumentacija**

Za kandidiranje manifestacija za dodjelu potpore TZSDŽ organizator mora dostaviti:

1. Obrazac zahtjeva „PM-2023“ koji je sastavni dio Javnog poziva (objavljen na web stranici

 [www.dalmatia.hr](http://www.dalmatia.hr)),

2. Obrazac izjave „OPD-2023“ (objavljen na web stranici [www.dalmatia.hr](file:///C%3A%5CUsers%5CMaja%5CDesktop%5CMAJA2018%5CNATJE%C4%8CAJ%202018%20MANIFESTACIJE%5Cwww.dalmatia.hr)),

3. Dokaz o pravnom statusu organizatora manifestacije (preslika izvoda iz trgovačkog,

 obrtnog ili drugog odgovarajućeg registra),

4. Potvrdu nadležne Porezne uprave o nepostojanju duga organizatora prema državi (ovaj

 dokaz ne smije biti stariji od 30 dana od dana objave ovog natječaja),

5. Program i troškovnik manifestacije,

6. Pismo potpore lokalne turističke zajednice (osim za TZ) – Obrazac PP-2023 (objavljen na

 web stranici [www.dalmatia.hr](file:///C%3A%5CUsers%5CMaja%5CDesktop%5CMAJA2018%5CNATJE%C4%8CAJ%202018%20MANIFESTACIJE%5Cwww.dalmatia.hr)) nije obavezno!

7. Obrazac privole za obradu osobnih podataka koji se koriste pri obradi natječajne

 dokumentacije, potpisuju ga osobe čiji se osobni podatci upisuju u obrazac PR-2023

 (objavljen na web stranici [www.dalmatia.hr](http://www.dalmatia.hr))

8. Obrazac IDF-2023 izjava o nepostojanju dvostrukog financiranja (objavljen na web stranici

 [www.dalmatia.hr](file:///C%3A%5CUsers%5CMaja%5CDesktop%5CMAJA2018%5CNATJE%C4%8CAJ%202018%20MANIFESTACIJE%5Cwww.dalmatia.hr))

TZSDŽ zadržava pravo od organizatora manifestacije zatražiti dodatna pojašnjenja/podatke zahtjeva.

**VII. Postupak realizacije programa**

O zahtjevima pristiglim na Javni poziv raspravlja Povjerenstvo za provedbu Programa podrške razvoju turističkih događanja koje ima 4 člana, a imenuje ga turističko vijeće Turističke zajednice Splitsko-dalmatinske županije. Povjerenstvo predlaže donošenje Odluke o raspodjeli sredstava iz navedenog programa.

S korisnicima se sklapa Ugovor o namjenskom korištenju sredstava kojim se reguliraju međusobna prava i obveze.

Popis korisnika s iznosom i namjenom dodijeljenih sredstava po organizatoru/korisniku biti će objavljen na internetskim stranicama Turističke zajednice Splitsko-dalmatinske županije ([www.dalmatia.hr](http://www.dalmatia.hr)) u roku od 15 dana od dana donošenja Odluke o odabiru manifestacija i dodjeli bespovratnih sredstava potpore.

**VIII. Rok i način podnošenja kandidature**

Organizatori manifestacije, kandidaturu s cjelokupnom dokumentacijom podnose Turističkoj zajednici Splitsko-dalmatinske županije.

**Kandidature se šalju u zatvorenoj omotnici s naznakama „Javni poziv za potpore manifestacijama – ne otvaraj“.**

**Kandidature se šalju na adresu:**

 **Turistička zajednica Splitsko-dalmatinske županije**

 **Prilaz braće Kaliterna 10**

 **21000 Split**

**Rok podnošenja kandidature je do 30. ožujka 2023. godine u 15,00 h (u obzir dolaze i kandidature s datumom otpreme pošte od 30. ožujka 2023. godine ).**

**IX. Način isplate potpore**

**KRAJNJI ROK ZA ISPLATU DODJELJENIH SREDSTAVA JE UTORAK 20. PROSINCA 2023. GODINE OSIM ZA MANIFESTACIJE KOJE SE ODRŽAVAJU OD 01. STUDENOG 2023. GODINE, ZA NAVEDENE MANIFESTACIJE ROK PODNOŠENJA ZAHTJEVA ZA ISPLATOM SREDSTAVA JE 20. SIJEČNJA 2024. GODINE.**

**ZAHTJEVI ZA ISPLATOM POSLANI VAN NAVEDENIH ROKOVA NEĆE BITI UVAŽENI TE SREDSTVA NEĆE BITI ISPLAĆENA.**

TZSDŽ će odobrena sredstva potpore doznačiti organizatoru nakon realizacije manifestacije i po primitku cjelokupne potrebne dokumentacije utvrđene ugovorom (**Obrazac za završno opisno izvješće, Obrazac za završno financijsko izvješće**-objavljen na [**www.dalmatia.hr, Obrazac**](http://www.dalmatia.hr,Obrazac) **zahtjeva za isplatom sredstava ZIS-2023** - objavljen na [www.dalmatia.hr](http://www.dalmatia.hr) , foto i/ili druga dokumentacija kojom se dokazuje realizaciju manifestacije, računi izvođača/dobavljača i druge dokaznice/dokumenti kojima se dokazuje realizacija manifestacije).

 **Ivana Vladović, direktorica**

Split, 28. veljače 2023. godine